b'\n_START_ARTICLE_\nPastirci\n_START_PARAGRAPH_\nPastirci so kratka povest Franceta Bevka. Delo je nastalo leta 1935. Pastirci se dogajajo v tolminskem hribovju, danes pa je do tam speljana posebna pot - pot do pastirjev. Po povesti je bil leta 1973 posnet tudi istoimenski film Franceta \xc5\xa0tiglica.\n_START_SECTION_\nZgodba\n_START_PARAGRAPH_\nZgodba govori o treh mladih fantih in dekletu, ki \xc5\xbee v rani mladosti postanejo pastirci in pasejo \xc4\x8dredo ovac. Za\xc4\x8dne se ko \xc5\xbeenejo \xc4\x8dredo na pa\xc5\xa1o in eden izmed pastircev po imenu Ferjan\xc4\x8d, vzame Bla\xc5\xbeetove cokle ter jih v \xc5\xa1ali vr\xc5\xbee na drevo. To drevo je bilo last starej\xc5\xa1ega va\xc5\xa1\xc4\x8dana in lovca Matije. Matija je bil strog do pastirjev in tudi tokrat se je hudo razjezil in jih napel pastircem._NEWLINE_Na pa\xc5\xa1i so si lepo uredili prostor, kjer so pekli krompir, imeli pa so tudi doma narejeno gugalnico, na kateri so pre\xc5\xbeiveli veliko \xc4\x8dasa. \xc4\x8ce so se gugali dovolj visoko, so lahko v daljavi videli mlin, za katerega je veljalo, da v njem stra\xc5\xa1i. Nekega dne se Ferjan\xc4\x8d, Bla\xc5\xbee in Lenart ob guganju odlo\xc4\x8dijo, da bodo \xc5\xa1li v mlin. Bla\xc5\xbee je bil od vseh najbolj prestra\xc5\xa1en, saj mu je bil Ferjan\xc4\x8d pripovedoval anekdote o Mlinarici, ki je \xc5\xbeivela v mlinu ter o hudi\xc4\x8du, ki je pri\xc5\xa1el ponjo in jo odnesel, da je ni bilo ve\xc4\x8d nazaj. Ferjan\xc4\x8du je med tem ko je govoril Lenart vrgel na glavo odejo. Ferjan\xc4\x8d se je zelo prestra\xc5\xa1il in u\xc5\xbealjen od\xc5\xa1el iz mlina. Seboj je vzel staro uro, ki jo je na\xc5\xa1el v mlinu in jo pozneje na pa\xc5\xa1niku pribil na drevo._NEWLINE_Nekega dne so v vas pri\xc5\xa1li trije potepuhi. Ti potepuhi so zelo pritegnili Ferjan\xc4\x8da, saj je bil \xc5\xbee sit vsakdanje pa\xc5\xa1e in si je \xc5\xbeelel potovati po svetu kot potepuhi. Ko so potepuhi sredi vasi priredili predstavo z raznimi \xc4\x8darovnijami, jih je Matija napodil, oni pa so se zatekli v stari mlin._NEWLINE_Bla\xc5\xbee je bil \xc5\xbee nekaj \xc4\x8dasa brez cokel, saj se nih\xc4\x8de ni upal ponje, saj so vedeli, da bi jih Matija natepel. Nekega dne pa se Ferjan\xc4\x8d vendarle napoti ponje. Da bi zvabil Matijo in njegovega psa stran od hi\xc5\xa1e, je opona\xc5\xa1al lisico. Matija in njegov pes sta stekla v gozd, Ferjan\xc4\x8d pa po cokle na drevo. Na poti nazaj na pa\xc5\xa1o je Ferjan\xc4\x8d na\xc5\xa1el skopec, ki ga je nastavil Matija za \xc5\xbeivali. Ferjan\xc4\x8d se je hotel ma\xc5\xa1\xc4\x8devati Lenartu, ker mu je v mlinu vrgel na glavo odejo, zato ga je poklical pod pretvezo, da je ujel zajca. Namesto Lenarta je v gozd stekel Bla\xc5\xbee. Ob nepazljivosti se je ujel v skopec in priprlo mu je nogo. Ferjan\xc4\x8d je \xc5\xa1el po pomo\xc4\x8d k Matiji, ta pa ga je natepel za kazen, ker je opona\xc5\xa1al lisico. Ko mu je Ferjan\xc4\x8d v solzah povedal, kaj se je bilo zgodilo, je Matija odhitel na pomo\xc4\x8d. Namesto Bla\xc5\xbeeta je sedaj na pa\xc5\xa1o gnala Terezka. Ferjan\xc4\x8d in Lenart sta se nekaj \xc4\x8dasa delala norca iz nje, \xc4\x8de\xc5\xa1 da dekleta ne \xc5\xbeenejo na pa\xc5\xa1o._NEWLINE_Kmalu pa sta se Ferjan\xc4\x8d in Terezka mo\xc4\x8dno spoprijateljila. To je \xc5\xa1lo v nos Lenartu, ki si je izmislil razne pesmice o Ferjan\xc4\x8du in Terezki, \xc4\x8de\xc5\xa1 da sta mo\xc5\xbe in \xc5\xbeena. U\xc5\xbealjen, ker se Ferjan\xc4\x8d ni ukvarjal z njim, se je \xc5\xa1el Lenart v bli\xc5\xbenjo reko kopat. Ker je Terezko skrbelo, kje se Lenart tako dolgo potika, je poslala Ferjan\xc4\x8da naj ga poi\xc5\xa1\xc4\x8de. Ko ga je ta na\xc5\xa1el v vodi, se mu je ma\xc5\xa1\xc4\x8deval za pesmice tako, da je vzel njegove hla\xc4\x8de ter jih obesil na smreko na pa\xc5\xa1niku, tako da je moral Lenart nag po hla\xc4\x8de. V jezi je narezal Ferjan\xc4\x8devo gugalnico, da bi strgala, ko bi se Ferjan\xc4\x8d zagugal. Zaradi tega je imel Lenart slabo vest in tla\xc4\x8dile so ga no\xc4\x8dne more. Naslednje jutro je odhitel na pa\xc5\xa1o preverit, ali se je Ferjan\xc4\x8d res ponesre\xc4\x8dil ali je to le sanjal. Ferjan\xc4\x8da pa ves dan ni nih\xc4\x8de na\xc5\xa1el, saj je le-ta zbe\xc5\xbeal, saj je izgubil eno ovco in se je bal lazni. Stric Matija ga je iskal in iskal, in ga kon\xc4\x8dno na\xc5\xa1el in sicer v starem mlinu, kamor se je Ferjan\xc4\x8d zatekel. Potola\xc5\xbeil ga je in ga prepri\xc4\x8dal, naj se vrne na pa\xc5\xa1o. Lenart in Ferjan\xc4\x8d sta bila vesela, ko sta se zagledala. Ferjan\xc4\x8d je od veselja stekel na gugalnico, Lenart pa se je zelo prestra\xc5\xa1il. Gugalnica se je sicer pretrgala, a k sre\xc4\x8di se Ferjan\xc4\x8d ni po\xc5\xa1kodoval. Ferjan\xc4\x8d je spoznal, da je nesre\xc4\x8do pripravil Lenart. Ravno ga je hotel pretepsti, ko je zazvonila ura, ki jo je bil takrat Ferjan\xc4\x8d prinesel iz mlina. Pastirci so veseli stekli k uri. ko so si jo ogledovali so se pobotali. Sklenili so, da si bodo naredili novo gugalnico.\n_START_SECTION_\nMotivi\n_START_PARAGRAPH_\nV zgodbi najdemo motiv rev\xc5\xa1\xc4\x8dine, kme\xc4\x8dkega \xc5\xbeivljenja in pastirskega \xc5\xbeivljenja, opazimo lahko stisko otrok, ki je posledica hudih razmer, otroci so sirote, kar jim ote\xc5\xbeuje \xc5\xbeivljenje.\n_START_SECTION_\nZgodbe s podobnimi motivi\n_START_PARAGRAPH_\nTudi v povesti Grivarjevi otroci lahko najdemo motiv pastirskega \xc5\xbeivljenja in motiv sirot.'